cyanic-selkie/wikianc huggingface dataset:
Tamar (Georgia)
Kuolema ja hautaus
Myöhemmin syntyi useita Tamarin hautapaikkaa koskevia legendoja. Eräässä niistä kerrotaan, että Tamar haudattiin salaiseen syvennykseen Gelatissa, jotta hänen vihollisensa eivät voisi häpäistä hänen hautaansa. Toisessa versiossa ehdotetaan, että Tamarin jäänteet haudattiin uudelleen kaukaiseen paikkaan mahdollisesti Pyhällä maalla. Ranskalainen ritari Guillaume de Bois väitti Besançonin piispalle 1200-luvun alun Palestiinassa kirjoitetussa kirjeessään, että hän oli kuullut georgialaisten kuninkaan suuntaavan Jerusalemia kohti valtavan armeijan saattamana ja valloittaneen jo useita saraseenien kaupunkeja. Kuningas kantoi kirjeen mukaan mukanaan äitinsä, "voimakkaan kuningatar Tamarin" (regina potentissima Thamar) jäänteitä, sillä kuningatar ei ollut kyennyt tekemään pyhiinvaellusmatkaa Pyhälle maalle elinaikanaan ja oli testamentannut ruumiinsa haudattavaksi Pyhän haudan lähelle.
1900-luvulla kysymys Tamarin haudan sijainnista nousi akateemisen tutkimuksen ja laajemman populaarin kiinnostuksen kohteeksi. Georgialainen kirjailija Grigol Robakidze kirjoitti vuoden 1918 esseessään Tamarista: "Tähän mennessä kukaan ei ole saanut selville, missä Tamarin hauta sijaitsee. Hän kuuluu kaikille ja ei kenellekään: hänen hautansa on georgialaisen sydämessä. Ja georgialaisten näkökulmasta se ei ole hauta vaan kaunis maljakko, jossa kuihtumaton kukka, suuri Tamar, kukoistaa." Vaikka puhdasoppisen akateemisen näkökulman mukaan Tamarin hauta on edelleen Gelatissa, sitä ei ole luostarista löydetty useista arkeologisista tutkimuksista huolimatta. Ne aloitti Ekvtime Taqaišvili vuonna 1920.
Keskiaika
thumb|300px|[[Šota Rustaveli esittelee runonsa kuningatar Tamarille, Mihály Zichy, 1880-luku.]] Vuosisatojen kuluessa Tamar on noussut georgialaisen historiallisen pantheonin hallitsevaksi hahmoksi. Hänen hallituskautensa rakentaminen "kulta-ajaksi" alkoi kuitenkin jo hänen elinaikanaan ja hän itse nousi aikakautensa polttopisteeseen. Useat keskiaikaiset georgialaiset runoilijat, Šota Rustaveli mukaan lukien, väittivät saaneensa inspiraation teoksiinsa Tamarilta. Legendan mukaan Rustaveli jopa riutui rakkaudesta kuningatarta kohtaan ja päätti päivänsä luostarissa. Rustavelin eepoksen dramaattinen kohtaus, jossa kokenut kuningas Rostevan kruunaa tyttärensä Tinatinin, on allegoria siitä, miten Giorgi III nosti Tamarin yhteishallitsijaksi rinnalleen. Rustaveli kommentoikin seuraavasti: "Leijonanpentu on yhtä hyvä, olkoonkin se naaras tai uros".
Kuningatar oli useiden ajan panegyriikkojen aiheena. Niihin kuuluivat Tšakhrukhadzen Tamariani ja Ioane Šavtelin Abdul-Mesia. Häntä ylistettiin kronikoissa, erityisesti kahdessa hänen valtakauteensa keskittyvässä kertomuksessa – Tamarin, kuningatarten kuningattaren elämä ja Hallitsijoiden historiat ja ylistykset – joista tuli ensi käden lähteitä siihen, miten hänet kohotettiin Georgian kirjallisuudessa pyhäksi. Kronikoitsijat ylistävät häntä "leskien suojelijaksi" ja "kolmesti siunatuksi" ja painottavat erityisesti hänen hyveitään naisena: kauneutta, nöyryyttä, rakkautta armoon, uskollisuutta ja puhtautta. Vaikka Georgian kirkko kanonisoikin Tamarin vasta paljon myöhemmin, hänet nimettiin jo elinaikanaan pyhimykseksi kaksikielisessä, kreikaksi ja georgiaksi kirjoitetussa kolofonissa, joka oli kiinnitetty Vanin evankeliumien käsikirjoitukseen.
Tamarin ihannointia vahvistivat lisäksi tapahtumat hänen seuraajiensa valtakausilla: kahden vuosikymmenen sisällä hänen kuolemansa jälkeen Kovaresmian ja mongolien hyökkäykset päättivät Georgian valta-aseman äkillisesti. Myöhemmät kansallisen heräämisen kaudet olivat liian hetkellisiä noustakseen Tamarin hallitusajan saavutusten tasolle. Kaikki nämä asiat vaikuttivat Tamarin kulttiin, jossa ihannoidun kuningattaren ja todellisen henkilön välinen raja hämärtyi.
Dallara SF19
Dallara SF19 on italialaisen Dallaran valmistama kilpa-auto, jolla kilpailtiin japanin Super Formula -sarjassa kaudesta 2019 lähtien. Autossa on Halo-turvakaari.
Auton seuraaja on vuodesta 2023 lähtien Dallara SF23.
Tamar (Georgia)
Keskiaika
Kansan muistissa Tamar on saanut legendaarisen ja romanttisen julkisivun. Kansanlaulujen, runojen ja kertomusten monipuolisessa joukossa hänet esitetään ihanteellisena hallitsijana, pyhänä naisena, johon heijastettiin joskus tiettyjä esikristillisten jumaluuksien ja kristittyjen pyhimysten piirteitä. Esimerkiksi ossetialaisessa legendassa kuningatar Tamarin pojan siittää auringonsäde, joka loistaa ikkunan läpi. Toisessa myytissä Georgian vuorilta Tamar yhdistetään esikristilliseen sään jumalaan Pirimzeen, joka hallitsee talvea. Samoin tavoin Pšavin ylämaa-alueella Tamar yhdistyi esikristilliseen parantamisen ja naisen hedelmällisyyden jumalattareeseen.
Vaikka Tamar liikkuikin ajoittain armeijansa mukana ja hänen kuvataan suunnitelleen joitakin sotaretkiä, hän ei osallistunut varsinaisiin taisteluihin. Silti sotilaalliset voitot hänen hallituskaudellaan myötävaikuttivat hänen imagoonsa esikuvallisena soturikuningattarena. Se heijastuu myös 1500-luvun suosittuun venäläiseen tarinaan Povest o tsaritse Dinare, jossa kuvitteellinen georgialainen kuningatar taistelee Persian valtakuntaa vastaan.
Nykyaika
thumb|left|300px|Tamar kuvattuna 50 [[Georgian lari|larin seteliin.]] Nykyinen käsitys kuningatar Tamarista muodostui pitkälti 1800-luvun romantiikan ja georgialaisten intellektuellien kasvavan nationalismin vaikutuksessa.
1800-luvun venäläisessä ja länsimaisessa kirjallisuudessa kuningatar Tamarin kuvaan heijastuivat eurooppalainen käsitys itämaista, joiden osaksi Georgia luettiin, ja naisten asemasta ja ominaisuuksista niissä. Tirolilainen kirjailija Jakob Philipp Fallmerayer kuvaili Tamaria "kaukasialaiseksi Semiramiiksi". "Eksoottisesta" Kaukasuksesta innostunut venäläinen runoilija Mihail Lermontov kirjoitti romanttisen Tamara-nimisen runon (1841), jossa hän käytti vanhaa georgialaista legendaa seireenimäisestä vuoristoprinsessasta ja nimesi hänet kuningatar Tamariksi. Vaikka Lermontovin kuvaus Georgian kuningattaresta tuhoisana viettelijättärenä ei nähtävästi perustunutkaan minkäänlaisiin historiallisiin tapahtumiin, se oli tarpeeksi vaikutusvaltainen nostaakseen esille kysymyksen Tamarin seksuaalisuudesta, jota 1800-luvun eurooppalaiset kirjailijat jonkin verran käsittelivät. Mili Balakirev muunsi Lermontovin runon sinfoniaksi, joka esiteltiin eurooppalaiselle yleisölle vuonna 1912 osana Ballets russes'n ohjelmistoa, jonka Léon Bakst suunnitteli ylellisen itämaiseksi. Knut Hamsunin näytelmä Dronning Tamara vuodelta 1903 ei menestynyt yhtä hyvin, mutta teatterikriitikot näkivät siinä "nykyaikaisen naisen pukeutuneena keskiaikaiseen asuun" ja lukivat näytelmää "kommentaarina 1890-luvun uudesta naisesta".
Georgian kirjallisuudessa Tamaria romantisoitiin myös, mutta hyvin eri tavalla kuin Venäjällä tai Länsi-Euroopassa. Georgialaiset romantikot seurasivat keskiaikaista perinnettä, jossa Tamar esitettiin herttaisena, pyhänä naisena, joka hallitsi jatkuvasti sotivaa valtiota. Tätä kuvaustapaa inspiroi lisäksi Tamaria esittävän 1200-luvun seinämaalauksen löytyminen raunioituneesta Betanian luostarista. Sen paljasti ja restauroi prinssi Grigori Gagarin 1840-luvulla. Freskosta tehtiin lukuisia kaiverruksia, jotka kiersivät ympäri Georgiaa ja innoittivat runoilija Grigol Orbeliania omistamaan maalaukselle romanttisen runon. Lisäksi Georgian älymystö, joka reagoi Venäjän valtaan ja maan kansallisten instituutioiden sortoon, vertasi Tamarin hallituskautta oman aikansa poliittiseen tilanteeseen ja valitti kirjoituksissaan maan lopullisesti kadonnutta menneisyyttä. Niinpä Tamarista tuli Georgian kukoistuskauden henkilöitymä, ja tämä käsitys hänestä on säilynyt nykyaikaan saakka.
Rogue Ops
Rogue Ops on Bits Studiosin kehittämä ja Kemcon julkaisema toimintaseikkailu- ja hiiviskelypeli, joka julkaistiin vuonna 2003. Peli on saatavilla Xboxilla, PlayStation 2:lla ja Nintendo GameCubella.
Juoni
Pelissä pelaaja on huippusalaisen, terroristeja tuhoavan järjestön Phoenixin agentti, Nicola ”Nikki” Connors. Nikkin aviomies Michael ja tytär Amy ovat kuolleet vuosia sitten autopommi-iskussa Istanbulissa. Autopommin oli suunnitellut Omega 19 -terroristijärjestö. Nikkin aviomies oli myös ollut mukana Phoenixissä. Kun kerran liittyy Phoenixiin, sieltä ei voi irtisanoutua mitenkään. Peli alkaa siitä, kun Nikki saa ensimmäisen tehtävänsä lähteä tutkimaan ja vakoilemaan Omega 19:n jäseniä ja eliminoimaan heitä. Pelin viimeisillä hetkillä kuitenkin selviää, että Nikkin tytär onkin elossa.
Allergeeni
thumb|250px|SEM-kuva erilaisista siitepölyistä. Siitepöly on yleisimpiä allergeenejä. Allergeeni eli herkiste on allergisen reaktion aiheuttaja. Se on antigeeni ja saa aikaan immuunivasteen elimistössä.
Allergeeneja voivat olla useat vieraat proteiinit, kuten siitepöly, homeitiöt, lääkeaineet (mm. penisilliini), ruoka-aineet (esimerkiksi pähkinät, kala, munanvalkuainen, maito), hyönteisten myrkyt ja jätökset (mehiläisen pisto, pölypunkit) sekä eläinten karva ja hilse. Lähes mikä tahansa ruoka-aine voi aiheuttaa allergiaa. Lisäaineista yliherkkyyttä voivat aiheuttaa atsovärit, bentsoehappo ja sulfiitit. Kosketusihottumaa synnyttävät esimerkiksi nikkeli ja kromi.
Andrei Klimovitš
Andrei Vasilevitš Klimovitš (,, s. 27. elokuuta 1988 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Šah’tsjor Salihorskin  ja on pelipaikaltaan maalivahti.
Luettelo pikkuplaneetoista: 176001–177000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 176001:stä ja päättyen 177000:een. Kokonaisen luettelon löytää katsomalla Luettelo pikkuplaneetoista.
Hatsolan koulu
Hatsolan koulu on eteläsavolaisen Juvan kunnan Hatsolan kylässä toimiva alakoulu (luokka-asteet 1-6 ja esikoulu). Kyläkoulua kävi lukuvuonna 2018-2019 kaikkiaan 47 oppilasta.
Vuoden 2021 alkuun mennessä Juvan keskustaajamaan rakennetaan uusi koulukampusalue 100-paikkaiselle päiväkodille, yhtenäiskouluksi muuttuvalle peruskoululle, lukiolle ja liikuntakeskukselle. Nykyisen koulukeskuksen tontille nouseva rakennushanke tunnetaan nimellä Martti Talvela -kampus. Kahden juvalaisen kyläkoulun - Koikkalan ja Kuosmalan koulujen - oppilaat ohjataan uuteen yhtenäiskouluun, ja näiden kyläkoulujen toiminta loppuu. Hatsolan koulun toiminta jatkuu 2021 jälkeenkin.
Georgina Bardach
Georgina Bardach Martin (s. 18. elokuuta 1983 Córdoban provinssi, Argentiina) on argentiinalainen uimari, joka voitti olympiapronssia 400 metrin sekauinnissa Ateenassa 2004. Lisäksi hän on voittanut samalla matkalla pronssia lyhyen radan MM-kilpailuissa 2002. Pan-Amerikan kisoista hän voitti kultaa 400 metrin sekauinnista 2003 ja pronssia samalla matkalla vuonna 2007. Bardach osallistui olympialaisiin myös Sydneyssä 2000, Pekingissä 2008 ja Lontoossa 2012.
Gorodovikovskin piiri
Gorodovikovskin piiri on hallinnollinen alue Kalmukian tasavallan läntisimmässä osassa Venäjällä. Se rajoittuu lännessä ja pohjoisessa Kalmukian naapurialueeseen Rostovin alueeseen, idässä Jašltin piiriin ja etelässä Kalmukian naapurialueeseen Stavropolin aluepiiriin. Piirin hallinnollinen keskus on Gorodovikovskin kaupunki. Piirin pinta-ala on 1 099 km². Vuonna 2002 piirissä oli 19 332 asukasta. Piiri on perustettu 25. marraskuuta 1920. Gorodovikovskin piiri on Kalmukian piireistä pinta-alaltaan pienin, mutta tiheimmin asuttu.
Maltodekstriini
Maltodekstriini on hyvin nopeasti imeytyvää tärkkelystä, joka valmistetaan tärkkelyspitoisista kasveista, esimerkiksi perunasta, maissista tai vehnästä suolahappokäsittelyssä hydrolyysin avulla. Sitä käytetään hiilihydraattien lähteenä etenkin urheilijoiden suosimissa ns. palautusjuomissa. Maltodekstriini sisältää pitkäketjuisia hiilihydraatteja; lähinnä glukoosin polymeerejä, mutta myös monomeerejä, dimeerejä ja oligomeerejä. Vaikka maltodekstriini sisältää pitkäketjuisia hiilihydraatteja on sen glykeeminen indeksi erittäin korkea (106-137). Tämä tarkoittaa sitä, että maltodekstriini nostaa verensokerin erittäin nopeasti. Se on maultaan neutraalia.
Maltodekstriinia käytetään elintarvikkeissa yleisesti lisäaineen tapaan, esimerkiksi luonnollisen rasvan korvikkeena, mutta se luokitellaan kuitenkin raaka-aineeksi. Sitä valmistetaan tärkkelyksestä, yleisimmin maissitärkkelyksestä, kuumakäsittelyllä, eli tärkkelys pilkotaan lyhyemmiksi sokeriketjuiksi, jolloin se imeytyy nopeasti. Vaikka se valmistettaisiin vehnästä tai ohrasta, lopputuote on gluteeniton. Maltodekstriinia myydään apteekeissa (esim. Resource-energiajauhe tai Fantomalt) ja elintarvikeliikkeiden urheiluosastoilla. 1 dl maltodekstriiniä painaa noin 50 g, ja sen energiamäärä vastaa kahta lasillista täysmehua tai 2–3 voileipää.
Maltodekstriinin CAS-numero on 9050-36-6. Nimi maltodekstriini tulee maltoosista ja dekstroosista.
Dekstriinit ovat tärkkelystä lyhyempiä sokeriketjuja. Dekstriinejä lyhyempiä sokeriketjuja taas ovat sakkaroosi, laktoosi ja maltoosi.
John Cassin
thumb|John Cassin. John Cassin (6. syyskuuta 1813 Providence, Yhdysvallat – 10. tammikuuta 1869 Philadelphia) oli yhdysvaltalainen lintutieteilijä.
Cassin syntyi kveekariperheeseen Philadelphian lähellä. Hän kävi kveekarien sisäoppilaitoksen Westtownissa Pennsylvaniassa.
Cassin oli Amerikan ensimmäinen varsinainen taksonomi. Hän kuvaili ja nimesi 198 lintulajia, joita Alexander Wilson ja John James Audubon eivät edes maininneet eivätkä kuvittaneet, muun muassa oliivikertun ja kanelisorsan. Hän tutki ja nimesi myös muita eliöitä, mutta linnut olivat hänelle sydämen asia. Hän oli loistava lintumaalari, jonka taidot on asetettu lähelle edellä mainittujen herrojen tasoa.
Hänet nimitettiin Philadelphian luonnontieteellisen akatemian hoitajaksi 1842. Hänen päähuomionsa kiinnittyi akatemian lintukokoelmaan. Varakkaan philadelphialaisen tohtorin Thomas Wilsonin avustuksella Cassin hankki erittäin laajan kokoelman lintujen nahkoja eri puolilta maapalloa. Thomas Wilson kustansi myös akatemian laajan lintutieteellisen kirjaston. Näiden ja Cassinin tarmokkuuden ansiosta akatemia oli lintutieteen huipulla 1800-luvun puolivälissä.
Cassin julkaisi lukuisia teoksia, joista tunnetuimmat ovat Illustrations of the Birds of California, Texas, Oregon, British and Russian America (1853–1856) ja Birds of North America (1860), yhdessä Bairdin ja Lawrencen kanssa.
Yhdysvaltain sisällissodassa Cassin palveli Unionin joukoissa, mutta joutui Konfederaation vangiksi.
Cassinin kunniaksi on nimetty suuri joukko lintuja, panamanjuoksukyyhky (Leptotila cassini), lännenlepakkokiitäjä (Neafrapus cassini), kultakaulustikka (Veniliornis cassini), harmaapäävireo (Vireo cassinii), purosieppo (Muscicapa cassini), harsukutoja (Malimbus cassini), mäntypunavarpunen (Carpodacus cassinii), choconkultapyrstö (Psarocolius cassini), harmaasirkkuli (Aimophila cassinii) ja valkosilmätangara (Mitrospingus cassinii).
Paatelan koulu
Paatelan koulu on eteläsavolaisen Juvan kunnan Paatelan kylässä toimiva alakoulu (luokka-asteet 1-6 ja esikoulu). Kyläkoulua kävi lukuvuonna 2018-2019 yhteensä 54 oppilasta.
Vuoden 2021 alkuun mennessä Juvan keskustaajamaan rakennetaan uusi koulukampusalue 100-paikkaiselle päiväkodille, yhtenäiskouluksi muuttuvalle peruskoululle, lukiolle ja liikuntakeskukselle. Nykyisen koulukeskuksen tontille nouseva rakennushanke tunnetaan nimellä Martti Talvela -kampus. Kahden juvalaisen kyläkoulun - Koikkalan ja Kuosmalan koulujen - oppilaat ohjataan uuteen yhtenäiskouluun, ja näiden kyläkoulujen toiminta loppuu. Paatelan koulun toiminta jatkuu 2021 jälkeenkin.
Caught in the Act (Steve Gibbons Band)
Tuottaja on Kenny Laguna apunaan Mark Dodson. Yhdysvalloissa valmistetut LP-levyt on kustantanut MCA Records. Taustalla on myös Goldhawke-levymerkki. MCA:n osoite on ollut 100 Universal Plaza, Universal City, Kalifornia 91608.
Erään arvion mukaan albumin parhaimpia kappaleita ovat Steve Gibbonsin itsensä tekemät "Light Up Your Face", "One of the Boys" ja etenkin "You Gotta Pay".
Kappaleet
Kappaleiden tekijä on Steve Gibbons, ellei toisin ole mainittu.
Kappaleiden vaihtoehtoisia nimiä ovat "Gave His Life to Rock 'n' Roll" ja "Rollin". Painoksessa, jonka luettelotunnus on Polydor / Goldhawke 2478 112 kappaleen "Clothes Line (Wrap It Up)" nimenä on "Shoppin' for Clothes". Sen on aikaisemmin levyttänyt The Coasters. "Git It" on lainattu Gene Vincentin ohjelmistosta.
Tuotantotietoja
LP-levyn takakannessa on 15 valokuvaa Steve Gibbonsista ja hänen yhtyeensä jäsenistä. Eräässä valokuvassa Gibbons istuu urheiluautossa, jonka kylkeen on maalattu Gibbons ja Rollin Medusa -kuva. Eräässä kuvassa yhtye on lavastettu gangsterijoukkioksi, joka on Rolls-Roycen ympärillä, ja jengin pomolla (Gibbons) on kädessään pistooli.
Kansitekstit
Levykanteen on lainattu SGB:n konserttiarvioita lehdistä Sounds, N.M.E., Record Mirror, Melody Maker, Performance, Los Angeles Herald Examiner ja San Francisco Chronicle. Konserttipaikat, lehdet ja kirjoittajat ovat:
Kirjoituksista selviää, että SGB on ollut kiertueella The Whon kanssa vuonna 1974 ja että yhtyeiden asioita on hoitanut sama yhtiö. SGB:n muusta ohjelmistosta on mainittu kappaleet "Natural Thing", "Tupelo Mississippi Flash", "The Right Side of Heaven", "Spark of Love", "Johnny Cool", "Strange World", yksityisetsivästä kertova "Dick Malone", "Rollin' On", "Oh Mr Jones", "Please Don’t Say Goodbye" ja "All Right Now" (ei se samanniminen Freen kappale).
Macho-imagoa esittävän Steve Gibbonsin yhteydessä on mainittu sellaisia vertailukohteita kuin Roger Daltrey, J. Geils, Elvis, Johnny Cash sekä Tony Joe White. Steve Gibbonsa Bandia on verrattu alkuaikojen The Who'hon ja toisaalta sellaiseen Yhdysvaltain Etelävaltioiden boogie-yhtyeeseen kuin Lynyrd Skynyrd. Yhtyeen albumeista on mainittu debyytti Any Road Up ja Rollin on. Palladiumissa SGB on esiintynyt Starcastlen ja Journeyn kanssa ja Marquee-klubilla Cocksparrown kanssa.
Kyllikki (nimi)
Kyllikki on suomalainen naisen etunimi. Se tulee runsautta merkitsevästä kyllä-sanasta.
Suomalaiseen kalenteriin nimi lisättiin vuonna 1905, Kansanvalistusseuran kalenterissa se oli ollut jo vuonna 1882. Kyllikki on kansallisromanttisen kauden nimiä, Kalevalasta on tuttu Lemminkäisen puoliso Saaren Kyllikki.
Kyllikki-nimen suosio nousi vuonna 1905 ilmestyneen Johannes Linnankosken romaanin Laulu tulipunaisesta kukasta myötä. Nimi oli 1920- ja 1930-luvuilla suosituimmillaan ensimmäisenä etunimenä, toisena kolmisenkymmentä vuotta kauemmin.
Virossa Kyllikki oli ensin suomenkielisenä lainana (kalenterissa 1882), ja ensimmäiset vironkieliset vastineet ovat vuosilta 1932–1940 ja ne olivat 1960-luvulla kymmenen suosituimman naisennimen joukossa. Linnankosken romaani käännettiin viroksi vuonna 1926, joten se lienee vaikuttanut Virossakin nimen suosioon.
18 and Life
18 and Life on yhdysvaltalaisen, 1980-luvulla suosioon nousseen Skid Rown’n menestyskappale. Tyyliltään kappale on power-balladi. Kappaleen ovat kirjoittaneet basisti Rachel Bolan ja kitaristi Dave Sabo.
Kappale on yhtyeen kaikkien aikojen menestynein singlehitti, kavuten sijalle 4 Billboard Hot 100 -listalla. Mainstream Rock Tracks -listalla kappale oli sijalla 11. VH1-musiikkikanavan 100 Greatest Rock Songs -äänestyksessä kappale oli sijalla 16. Single palkittiin kultalevyllä 13. syyskuuta 1989 yli 500 000 kappaleen myynnistä. Se on ainoa Skid Row’n single, joka on myynyt kultaa.
Kappaleen alkuperäinen idea tuli siitä, kun Dave Sabo luki lehdestä kuinka 18-vuotias Ricky-niminen poika oli tuomittu elinkautiseen ammuttuaan ystäväänsä aseella jonka ei ollut tarkoitus olla ladattu. Kappale käsittelee samalta pohjalta murrosiän ja aikuistumisvaiheen hankaluuksia ja sitä, mihin kyseenalainen käytös johtaa. Videossa kuvataan Sabon lukemaa lehtiartikkelia.
Kappale on myös soitettavana videopelissä Guitar Hero: Rocks the 80s. Myös yhtyeen silloinen laulaja Sebastian Bach nauhoitti kappaleen livenä sooloalbumilleen Bring 'Em Bach Alive!. Kappale on myös yhtyeen kokoelmalla 40 Seasons: The Best of Skid Row.
Amurin museokortteli
Amurin museokortteli on Tampereella Amurin kaupunginosassa sijaitseva museo, joka esittelee tamperelaisen työväestön koteja ja kuvitteellisia elämäntarinoita vuosilta 1882–1973. Museokortteli koostuu viidestä asuintalosta ja neljästä piharakennuksesta.
Casablancan taistelu
Casablancan taistelu oli toisen maailmansodan operaatio Soihtuun liittynyt maihinnousu Vichyn Ranskan hallitsemaan Marokkoon.
Taistelu
Joukot aloittivat 8. marraskuuta 1942 maihinnousun Marokkoon kolmessa kohteessa etelästä pohjoiseen kohteina olivat: Safi (operaatio Blackstone), Fedala (operaatio Brushwood) ja Mehdiya-Port Lyautey (operaatio Goalpost). Maihinnousujen tukena ei ollut merkittävää tulivalmistelua, koska Vichyn Ranskan joukkojen toivottiin liittyvän maihinnouseviin amerikkalaisiin mahdollisimman vähäisen vastarinnan jälkeen. Toive kuitenkin osoittautui vääräksi, ja se lisäsi jonkin verran tappioita.
Maihinnousua edeltävänä iltana kenraali Antoine Béthouart yritti vallankaappausta Marokossa, jotta voisi antautua amerikkalaisille. Kapinaan nousseet joukot piirittivät kenraali Charles Noguès’n huvilan, josta soitettiin Vichyn hallintoa tukeville joukoille. Kapinalliset pakotettiin kuitenkin luovuttamaan aseensa, ja alueella olleet joukot saivat tiedon mahdollisesta maihinnoususta.
Fedala - operaatio Brushwood
Operaatio Brushwoodin tavoitteena oli saada maihin ensimmäisen tunnin aikana 6000 miestä varusteineen. Joukkojen oli tarkoitus vallata Fedalan kaupunki, estää laivaston tukemana rannikkotykistön toiminta sekä mahdollistaa hyökkäyksen jatkaminen kohti Casablancaa. Kolmesta osastosta keskimmäinen oli merkittävin ja siihen kuuluvilla aluksilla oli 19870 maavoimien sotilasta, 1701 ajoneuvoa ja noin 15000 pitkää tonnia tarvikkeita, mitkä piti saada maihin neljän vuorokauden aikana. Merivoimien henkilöstöä aluksilla oli kaikkiaan 17723 miestä.
Maihinnousu alue Fedhalan niemen ja Skerkin niemimaan välillä oleva kaksi ja puoli mailia pitkä hiekkaranta, jossa oli nousua 1:40 ja syvyyttä neljästä viiteensataan jalkaa riippuen veden korkeudesta. Riutat ja karikot jakoivat alueen viiteen osaan, jotka saivat nimet Red, Red 2, Red 3, Blue ja Blue 2. Maili Fedhalan niemen niskasta länteen oli Yellow-ranta ja kolme mailia itään Skerkistä oli Blue 3 -ranta. Kaksi hiekkarannan ulkopuolista ja Red jätettiin pois suunnitelmasta, joten maihinnousu tehtiin neljään keskelle jääneeseen alueeseen.
Joukot
Läntinen maihinnousuosasto, jonka kohteena oli Casablanca, koostui Yhdysvaltain joukoista komentajanaan kenraalimajuri George S Patton. Alueen laivastoa komensi kontra-amiraali Henry K. Hewitt. Joukot koostuivat Yhdysvaltain 2. panssaridivisioonasta sekä 3. ja 9. jalkaväkidivisioonista, eli kaikkiaan niihin kuului noin 35 000 sotilasta. Joukot kuljetettiin alueelle suoraan Yhdysvalloista nk. UG-saattueilla, jotka myös huolsivat alueelle toimitettuja joukkoja.
Kirkonkylän koulu (Juva)
Kirkonkylän koulu on eteläsavolaisen Juvan kunnan keskustaajamassa toimiva alakoulu (luokka-asteet 1-6 ja esikoulu). Koulua kävi lukuvuonna 2018-2019 kaikkiaan 234 oppilasta. Koulusta on käytetty myös nimitystä Kukkokoulu.
Vuoden 2021 alkuun mennessä Juvan keskustaajamaan rakennetaan uusi koulukampusalue 100-paikkaiselle päiväkodille, yhtenäiskouluksi muuttuvalle peruskoululle, lukiolle ja liikuntakeskukselle. Nykyisen koulukeskuksen tontille nouseva rakennushanke tunnetaan nimellä Martti Talvela -kampus. Kirkonkylän koulu muodostaa osan uudesta yhtenäiskoulusta ja sinne ohjataan myös Juvan yläasteen ja kahden juvalaisen kyläkoulun - Koikkalan ja Kuosmalan koulujen - oppilaat.
Sotaministeri
Sotaministeri on vanha nimitys puolustusministerille. Ensimmäisen ja erityisesti toisen maailmansodan jälkeen valtioiden puolustuslaitokset on nimetty joko asevoimiksi tai puolustusvoimiksi. Suomen tasavallan viimeinen sotaministeri oli Bruno Jalander 2. kesäkuuta 1922 – 14. marraskuuta 1922 Cajanderin I hallituksessa. Hänen jälkeensä valtioneuvostoon on nimitetty puolustusministereitä.
Japanissa, jossa sodankäynti on ollut Yhdysvaltain miehityksen jälkeen perustuslaillisesti kielletty, on ollut puolustusministeriön sijasta 1. heinäkuuta 1954 – 8. tammikuuta 2007 saakka pelkästään Japanin puolustusvirasto, joka on valvonut Japanin itsepuolustusvoimia. 9. tammikuuta 2007 lainmuutos mahdollisti sen, että virasto muuttui nimitykseltään Japanin puolustusministeriöksi.
Nils Westermarck
Nils Christian Westermarck (14. heinäkuuta 1910 Helsinki – 17. maaliskuuta 2002 Espoo) oli suomalainen akateemikko, professori, RKP:n poliitikko ja ministeri.
Koulutukseltaan Westermarck oli maatalous- ja metsätieteiden tohtori. Hän valmistui agronomiksi 1933 ja väitteli tohtoriksi vuonna 1940. Westermarck työskenteli jatkosodan aikana maatalousministeriössä ja sodan loputtua hänestä tuli virkaa toimittava professori Ruotsin maatalouskorkeakouluun Uppsalassa. Vuonna 1949 Westermarck sai maanviljelystalouden professuurin Helsingin yliopistosta ja palasi Suomeen. Hän jatkoi virassa aina eläkkeelle jäämiseensä asti vuoteen 1973. Westermarck nimitettiin akateemikoksi vuonna 1980.
Professorin työnsä ohella Westermarck toimi Tuomiojan hallituksen 2. maatalousministerinä 1953–1954 sekä Auran I hallituksen maatalousministerinä 1970. Hän oli myös muun muassa Kansainvälisen maatalousekonomistien yhdistyksen puheenjohtaja vuosina 1961–1970. Yhdistyksen kolmivuosittain pidettävän konferenssin parhaan tieteellisen posterin palkinto on nimetty Westermarckin mukaan.
Rantasipit
Rantasipit (Actitis) ovat kurppien heimoon kuuluva lintusuku. Rantasipien sukuun kuuluu kaksi lajia.
Wayne Cashman
Wayne John Cashman (s. 24. kesäkuuta 1945 Kingston, Ontario, Kanada) on entinen kanadalainen ammattilaisjääkiekkoilija ja NHL-joukkueen päävalmentaja.
Cashman pelasi koko NHL-uransa Boston Bruinsissa (1964–1965, 1967–1983) laitahyökkääjänä yhdessä aikansa maineikkaimmista hyökkäysketjuista, jonka keskushyökkääjä oli Phil Esposito ja toisena laitahyökkääkänä Ken Hodge. Cashman voitti Stanley Cupin vuosina 1970 ja 1972.
Parhaalla kaudellaan 1973–1974 Cashman teki 30 maalia ja antoi 59 syöttöä saavuttaen 4. sijan pistepörssissä. Tuolla kaudella hän pelasi NHL:n tähdistöottelussa ja nimettiin liigan kakkostähdistöön.
Harjasusi
Harjasusi (Chrysocyon brachyurus) on Etelä-Amerikan kookkain koiraeläin. Lajia tavataan osissa Brasiliaa, Paraguayta, Argentiinaa, Boliviaa ja Perua. Kansainvälinen luonnonsuojeluliitto IUCN on määritellyt sen silmälläpidettäväksi lajiksi.
Koko ja ulkonäkö
Harjasusi on suurikokoinen koiraeläin ja poikkeaa ulkonäöltään monista muista lajeista. Painoa sillä on 20–25 kg. Ruumiin pituus on 95–125 cm ja korkeus 74–91 cm. Etelä-Amerikan koiraeläimistä se on suurin. Jalat ovat hyvin pitkät. Turkki on tiheä, pehmeä ja väriltään se vaihtelee oranssinruskeasta punertavankultaiseen. Pennut ovat mustia tai ruskeanharmaita. Urokset ja naaraat eivät juuri poikkea ulkonäöltään toisistaan. Kaula on valkoinen. Jalat, suu ja niska ovat mustia. Pää on suhteellisen pieni ja kuono pitkä. Korvat ovat suuret ja suorat. Niskasta selkään kulkee musta harja. Häntä on lyhyt ja hännänpää valkoinen.
Levinneisyys ja elinympäristö
Harjasuden levinneisyysalue käsittää osia Brasiliasta, Paraguaysta, Argentiinasta, Boliviasta ja Perusta. Brasiliassa sen esiintymisalue rajautuu Amazonin sademetsään pohjoisessa ja Caatingaan koillisessa. Argentiinassa sitä tavataan maan pohjois- ja keskiosassa ja Paraguayssa maan itäosassa. Boliviassa sitä tavataan maan savannialueilla ja Perussa Pampas del Heathin länsipuolella. Laji on kadonnut Uruguaysta, josta nykyisin tehdään vain satunnaisia havaintoja.
Harjasutta tavataan yleensä avoimilla seuduilla, kuten ruohikoilla, pensaikkoalueilla, aukeilla metsäalueilla ja kosteikoilla. Paikoittain niitä esiintyy myös viljellyillä alueilla ja ihmisasutuksen liepeillä.
Elintavat
Harjasudet liikkuvat yleensä yksin. Niiden reviirin koko on 20–115 km² ja keskimäärin 50–80 km². Reviirit saattavat hyvän ravintotilanteen aikana olla päällekkäisiä. Harjasudet merkitsevät reviirinsä hajumerkein ulosteella ja ääntelyin. Kahden harjasuden mahdollisesti kohdatessa ne uhkailevat toisiaan nostamalla mustat niskakarvansa pystyyn kierrellen samalla toisiaan. Harjasutta on pidetty pääasiassa yö- tai hämäräaktiivisena eläimenä. Tutkimusten perusteella sen aktiivisuus eri vuorokauden aikoina vaihtelee kuitenkin voimakkaasti vuodenajan ja esimerkiksi lämpötilojen mukaan. Kuivana kautena ne ovat yleensä vain yöaktiivisia, mutta sadekaudella ne liikkuvat enemmän päivisin.
Harjasudet lisääntyvät hieman alueesta riippuen huhtikuun ja kesäkuun välisenä aikana. Naaraan kiima kestää noin 5 päivää kerrallaan, jonka aikana uros ja naaras parittelevat useamman kerran. Tiineys kestää 62–66 päivää ja pentuja syntyy kerrallaan 2–5. Naaras imettää pentujaan 105–180 päivää ja myöhemmin se ruokkii niitä oksentamalla. Myös uros osallistuu pentujen kasvattamiseen. Pennuista kasvaa sukukypsiä 1–2 vuoden ikäisinä. Harjasudet voivat elää 12–16-vuotiaiksi.
Uhat ja suojelu
Kansainvälinen luonnonsuojeluliitto IUCN on määritellyt harjasuden silmälläpidettäväksi lajiksi. Täysikasvuisten yksilöiden määräksi arvioitiin vuonna 2005 noin 17 000 yksilöä. Niistä 15 849 Brasiliassa, 613 Paraguayssa, 487 Argentiinassa, alle 1 000 Boliviassa ja alle 40 Perussa. Lajia uhkaa etenkin sen elinympäristön tuhoutuminen maatalouden leviämisen myötä. Muita uhkia ovat esimerkiksi metsästys kotieläimien suojelemiseksi, kotieläimistä leviävät taudit ja liikenne. Alueiden ottaminen maatalouskäyttöön lisää aavikoitumista. Paikoitellen lajia pidetään myös uhkana etenkin siipikarjalle. Koirat voivat tappaa harjasusia ja levittää niihin tauteja.
Keväänvihreä
Keväänvihreä on syaanin ja vihreän välissä oleva väri.
Harjasusi
Uhat ja suojelu
Harjasusi kuuluu CITES-sopimuksen liitteeseen II ja laji on suojeltu osissa levinneisyysaluettaan. Argentiinassa se on luokiteltu uhanalaiseksi ja Brasiliassa vaarantuneeksi. Sen metsästys on kiellettyä Brasiliassa, Paraguayssa, Boliviassa ja Argentiinassa. Vuonna 2014 eläintarhoissa tai muissa vastaavissa laitoksissa oli kaikkiaan 394 harjasutta.
Uleen kulta
Uleen kulta on vuonna 1997 valmistunut yhdysvaltalainen draamaelokuva, jonka on ohjannut Victor Nuñez.
Juoni
Elokuvan päähenkilö, Ulee Jackson (Peter Fonda) on sotaveteraani ja mehiläistenhoitaja. Hän elää rauhallista elämää, kunnes saa hätäviestin vankilasta, jossa hänen poikansa Jimmy kärsii tuomiotaan. Ulee auttaa poikansa narkomaanivaimoa, joka on vaarassa. Pojan vaimo Helen hylkäsi muinoin tyttärensä ja Ulee huolehtii tyttäristä samalla, kun yrittää saada elantonsa mehiläistenhoidosta. Ulee joutuu vaikeuksiin, kun hänen poikansa entiset rikoskumppanit alkavat kiristää häntä.
Entropia Universe
Entropia Universe (EU, aiempi nimi Project Entropia) on vuonna 2003 julkaistu massiivinen monen pelaajan verkkoroolipeli (MMORPG). jonka teema on tieteisfiktiohenkinen taistelu robottien ja ihmissiirtokunnan välillä. Pelin on kehittänyt ruotsalainen MindArk. Peli on ilmaispeli.
Suomen luonnonsuojelulaki
Suomen luonnonsuojelulaki on Suomen luonnonsuojelulainsäädännön päälaki, jolla on liittymäkohtia moniin muihin luonnonsuojeluun liittyviin lakeihin tai direktiiveihin. Laki säädettiin alkujaan vuonna 1923, mutta sitä on sen jälkeen uudistettu ja täydennetty useasti.
Entropia Universe
Pelaaja voi halutessaan käydä kauppaa ostamalla halvalla ja myymällä kalliimmalla, metsästämällä robotteja tai eläimiä löytäen niiltä esineitä (loot). Jos mikään näistä ei kiinnosta, pelaaja voi ryhtyä parantajaksi, sepäksi, kaivosmieheksi tai vaikkapa räätäliksi.
Suomen luonnonsuojelulaki
Luonnonsuojelulain toimeenpanoa valvoo Suomen ympäristöministeriö. Valvontaa suorittaa Suomen ympäristökeskus, siihen liittyvät alueelliset ympäristökeskukset ja kunnat.
Ludvig Saksalainen
thumb|Ludvig Saksalaisen sinetti Ludvig Saksalainen (804–876) oli yksi frankkien kuninkaan Ludvig Hurskaan kolmesta pojasta. Vuonna 817, kun isän valtakunta jaettiin kolmen pojan kesken, Ludvig sai Baijerin, ja Verdunin sopimuksella 843 hänestä tuli myös Itä-Frankkien kuningas. Hänen hallitsemiaan alueita kutsuttiin nimellä Itä-Francia. Ludvigin valtakunnasta tuli myöhemmin Pyhä saksalais-roomalainen keisarikunta ja lopulta nykyinen Saksa.
Entropia Universe
Alussa pelaajalle annetaan vain normaalit vaatteet sekä PED-kortti, jolla rahaa voi siirtää oikeasta maailmasta pelimaailmaan ja päinvastoin. Ne joita maksaminen ei kiinnosta voivat sen sijaan ansaita PEDejä keräämällä hikeä (Sweat Gathering). Hien yhdistämistä erääseen mineraaliin (Force Nexus) saadaan ”Mind Essenceä”, jonka avulla pelin hahmot voivat tehdä voimakkaita taikoja.
Suomen luonnonsuojelulaki
Tavoitteet ja sovellusala
Luonnonsuojelulain tavoitteena on luonnon monimuotoisuuden ylläpitäminen, luonnonkauneuden ja maisema-arvojen vaaliminen, luonnonvarojen ja luonnonympäristön kestävän käytön tukeminen, luonnontuntemuksen ja yleisen luonnonharrastuksen lisääminen sekä luonnontutkimuksen edistäminen.
Ludvig Saksalainen
Ludvig vietti lapsuutensa isoisänsä Kaarle Suuren hovissa. Hänen poikansa kapinoivat, mutta Ludvig taltutti kapinan. Isänsä kuoltua pojat Kaarle Paksu, Baijerin Karloman ja  Ludvig Nuori jakoivat maat, mutta veljiensä kuoltua Kaarle Paksu kokosi ne jälleen yhteen.
Suomen luonnonsuojelulaki
Luonnonsuojelualueet
Laki määrittää luonnonsuojelualueiksi kansallispuistot, luonnonpuistot ja muut luonnonsuojelualueet.
Suojellut luontotyypit
Luonnonsuojelulaissa on määrätty suojeltaviksi eräitä luontotyyppejä. Näitä ovat:
Kasvi- ja eläinlajien rauhoitus
Suomessa luonnonvaraisina esiintyvät nisäkkäät ja linnut ovat ympäristölain mukaan rauhoitettuja lukuun ottamatta riistaeläimiä, joiden metsästysajoista säädetään metsästyslaissa, sekä muutamia niin ikään metsästyslaissa lueteltuja rauhoittamattomia eläimiä. Asetuksella voidaan rauhoittaa muitakin kuin nisäkkäisiin ja lintuihin kuuluvia eläinlajeja.
Laissa kielletään rauhoitettujen eläinten tahallinen tappaminen tai pyydystäminen, pesien sekä munien ja yksilöiden muiden kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen sekä tahallinen häiritseminen, erityisesti eläinten lisääntymisaikana, tärkeillä muuton aikaisilla levähdysalueilla tai muutoin niiden elämänkierron kannalta tärkeillä paikoilla. Lain mukaan rauhoitettuja ovat myös sellaiset rauhoitetun linnun pesäpuut, jotka on asianmukaisesti merkitty, samoin kuin suurten petolintujen pesäpuut, joissa pesä on säännöllisessä käytössä ja selvästi nähtävissä.
Luonnonsuojelulain nojalla annetulla asetuksella on myös suuri joukko kasvilajeja rauhoitettu. Rauhoitettuja kasveja tai niiden osia ei saa kerätä tai hävittää.
Formula 1 -kausi 1962
Formula 1 -kausi 1962 oli 13. Formula 1 -kausi. Se alkoi 20. toukokuuta ja päättyi 29. joulukuuta 1962 yhdeksän kilpailun jälkeen. Kuljettajien mestaruuden voitti Graham Hill, ja valmistajien mestaruuden BRM.
Sarjassa kauden aikana ajanut Ricardo Rodríguez kuoli F1-sarjan ulkopuolisessa osakilpailussa Meksikossa.
Allergia
Allergia on elimistön immuunijärjestelmän häiriö, immunologisten mekanismien käynnistämä haitallinen yliherkkyysreaktio. Allergisen reaktion aiheuttaa yleensä jokin elimistöön tullut valkuaisaine, allergeeni, jolle henkilö on herkistynyt. Allerginen reaktio voi aiheuttaa erilaisia oireita iholla, hengitysteissä ja suolistossa.
Allergian ilmenemismuodoista valtaosan muodostavat atopiaan liittyvät sairaudet. Atopialla tarkoitetaan henkilön periytyvää taipumusta herkistyä elinympäristön tavallisille allergeeneille. Herkistyminen tapahtuu yleensä lapsuudessa tai nuoruudessa.
Allergian ja intoleranssin raja on usein epäselvä. Esimerkiksi keliakia on allergian ja intoleranssin rajatapaus.
Synty ja aiheuttajat
Allergisen reaktion aiheuttaa yleensä jokin elimistön ulkopuolelta tullut aine eli allergeeni, joka on tavallisesti jokin valkuaisaine. Allergeeneja voi tulla elimistöön hengityksen, nielemisen tai kosketuksen kautta. Allergeeneja saadaan esimerkiksi siitepölystä, eläinpölystä, pistävän hyönteisen myrkystä ja ruoka-aineista (tavallisimmin lapsilla maito, kananmuna ja vehnä, aikuisilla lisäksi pähkinät, soija, kala ja äyriäiset ). Kosketusihottumaa aiheuttavia allergeeneja eli hapteeneja ovat kemikaalit ja metallit. Lääkeallergiassa allergeenina voi toimia itse lääke, sen aineenvaihdunnan tuote tai lääkevalmisteen apuaine. Myös jokin fysikaalinen tekijä, kuten auringon ultraviolettivalo, voi muuttaa aineen allergeeniksi.
IgE-välitteisessä allergiassa allergisen reaktion käynnistävät IgE-isotyyppiin kuuluvat vasta-aineet. Ei-IgE-välitteisessä allergiassa vasta-aine voi kuulua IgG-luokkaan. Joissain tapauksissa voi esiintyä sekä IgE- että IgG-vasta-aineita.
Allergian kehityksessä on kaksi vaihetta, herkistyminen ja allerginen reaktio. Herkistyminen on prosessi, jossa ihmisen immuunijärjestelmä kohtaa allergeenin ja alkaa sen vaarattomuudesta huolimatta tuottaa sille vasta-ainetta (IgE). Näin immuunijärjestelmään jää muistijälki allergeenista, mutta oireita ei vielä synny. Myöhemmin kun sama allergeeni kohdataan uudelleen, se kiinnittyy IgE:hen. Silloin vapautuu myrkyllisiä hiukkasia, jotka sisältävät voimakkaita ärsyttäviä kemikaaleja, kuten histamiinia ja erilaisia entsyymejä. Näiden kemikaalien tarkoitus on normaalisti tuhota elimistöön tunkeutuneet eliöt. Ne aiheuttavat elimistössä kuitenkin nyt hyödytöntä verenkierron lisääntymistä ja nesteiden poistumista pienistä verisuonista, mistä seuraa allergisia oireita, kuten kuumotusta, punoitusta, kutinaa ja turvotusta.
Oireet ja sairaudet
Keskeisimpiä allergisia sairauksia ja oireita ovat atooppinen oireyhtymä eli moniallergia; astma ja nuha-silmäoireet kuten heinänuha; ihottumat; ruoasta saatavat iho- ja suolioireet; sekä rokkotauteja muistuttavat eksanteemat, joita saadaan lääkereaktioista. Allergiseen reaktioon voi liittyä myös esimerkiksi päänsärkyä, väsymystä tai äänen menetystä. Ruoka-aineallergia saattaa olla osasyyllinen nivelreuman puhkeamiseen.
Allerginen reaktio voi joskus ilmetä nopeasti muutamassa minuutissa altistumisesta, kuten kissan aiheuttama astma tai siitepölyn aiheuttamat nuhaoireet. Joskus reaktio ilmenee vasta tuntien tai vuorokausien kuluttua altistumisesta, kuten nikkelin aiheuttama kosketusihottuma tai homehtuneen karjarehun aiheuttama homepölykeuhko.
Anafylaksia on vakava äkillinen, voimakas ja yleisoireita aiheuttava yliherkkyysreaktio, joka voi vaatia ensiapua. Se voi aiheutua ruoka-aineesta, kuten pähkinästä, lääkkeestä, kuten antibiootista, allergeenivalmisteesta tai ampiaisen pistosta.
Esiintyminen
Allergiaa on kaikenikäisillä, mutta kaikkein eniten lapsilla ja nuorilla aikuisilla. Varhaislapsuudessa yleisimpiä ovat ruoka-allergiat ja iho-oireet. Myöhemmällä iällä yleistyvät hengitystieallergiat. Teini-ikäiset ja nuoret aikuiset kärsivät muita pahemmin siitepöly- ja eläinallergioista sekä monista ihottumista. Kosketusallergiasta kärsivät ovat yleisimmin aikuisia. Astmaa on eniten 50–65-vuotiailla.
Allergia näyttäisi olevan yleisempää pojilla kuin tytöillä. Mieshormoni testosteroni kuitenkin rauhoittaa murrosiässä allergista tulehdusta ja naishormoni estrogeeni pahentaa.
Allergiaa on kehittyneissä ja vauraissa maissa enemmän kuin köyhemmissä maissa. Allergisten sairauksien on myös todettu lisääntyneen niin Suomessa kuin muissakin korkean elintason maissa. Lisääntymisen on arveltu johtuvan kaupungistumisesta, hygienian paranemisesta ja väestön infektiokuvan muutoksista. Esimerkiksi maatilalla syntyneillä lapsilla esiintyy atopiaa selvästi vähemmän kuin kaupunkioloissa kasvaneilla lapsilla. Maatilaympäristön ja sen eläinten suojaavan vaikutuksen etenkin varhaislapsuuden aikana on uskottu johtuvan monipuolisesta mikrobialtistuksesta, joka vaikuttaa lapsen immuunijärjestelmän kehittymiseen.
Tuhkarokon ja hepatiitin lapsena sairastaneilla on havaittu esiintyvän muita vähemmän atooppisia sairauksia, mutta rokottamatta jäämisellä ei ole havaittu korreloivan allergioiden vähenemiseen. Atooppinen allergia on vahvasti perinnöllistä. Yksi atooppisesta sairaudesta kärsivä vanhempi kaksinkertaistaa lapsensa riskin sairastua allergiaan.
Diagnoosi
thumb|Allergiaepäilyä voidaan testata ihopistokokeella eli niin sanotulla [[prick-testillä.]] Allergian diagnosointi aloitetaan allergiaoireista kärsivän potilaan haastattelulla, jossa hän kertoo lääkärille oireistaan. Sen pohjalta lääkäri tekee tutkimussuunnitelman taudin selvittämiseksi. Lääkäri voi selvittää potilaan läheisimpien sukulaisten allergiahistorian, potilaan mahdolliset allergiaan viittaavat oireet lapsuudessa sekä potilaan aiemmat lääkärikäynnit, tutkimukset ja lääkityksen. Jos oireet ovat lievät ja niiden syy vaikuttaa selvältä, diagnoosia ei tarvitse varmistaa allergiatesteillä. Esimerkiksi vuosittain koivun siitepölykautena ilmestyvät oireet sopivat koivun siitepölyallergiaan eikä sitä tarvitse erikseen varmentaa.
Oireista riippuen lääkäri tekee potilaalle erilaisia tutkimuksia. Atooppista allergiaa epäiltäessä tehdään ihopistokoe, jossa käytetään tavallisimpia allergeeneja. Ihopistokokeella nähdään, onko potilas herkistynyt ympäristön allergeeneille. Yleisin ihopistotesti on prick-testi, jossa iholle tiputetaan allergeeniliuoksia ja iho lävistetään tipan läpi. Muita testausmenetelmiä ovat intrakutaanimenetelmä, jossa allergeeni ruiskutetaan ihon sisään, ja naarmumenetelmä, jossa allergeeni laitetaan iholle vedettyyn naarmuun. Myönteisen reaktion merkkinä on pistopaikalle noin 15 minuutin kuluessa syntynyt kutiava punoitus ja paukama.
Ihon viivästyneiden allergisten reaktioiden selvittämiseksi kosketusihottumassa käytetään lappukoetta. Allergeenit sekoitetaan sopivaan kantaja-aineeseen ja kiinnitetään ihoon laastarilapuksi. Tulokset luetaan muutaman päivän kuluttua.
Allergiaa voidaan tutkia myös vasta-ainemäärityksillä ja muilla verikokeilla.
Käyttötestissä matkitaan tavanomaista altistumista mahdollisille allergian aiheuttajille. Tätä testiä voidaan käyttää, kun lappukokeen tulos ja ihottuman ulkonäkö, sen kulku tai altistumistiedot eivät sovi yhteen. Altistuskokeita voidaan tehdä ihon ohella myös silmän sidekalvolle, nenään tai keuhkoputkiin.
Ammattitaudiksi epäiltävää allergiaa tutkitaan suoralla altistuskokeella esimerkiksi hengitysteihin.
Muita tutkimustyyppejä ovat esimerkiksi nenän limakalvon solututkimus, ysköstutkimukset, ylähengitysteiden tähystys ja keuhkoputkitähystys.
Hoito
Allergista reaktiota voidaan hoitaa antihistamiinia sisältävillä lääkkeillä, jotka estävät allergisia oireita aiheuttavan histamiinin vaikutuksen. Anafylaktista reaktiota torjutaan adrenaliinipistoksella. Allergian oireista voi päästä yksinkertaisimmin eroon sillä, että altistuminen estetään eli allergiaa aiheuttavat tekijät poistetaan tai niitä vältetään.
Siedätyshoitoa käytetään etenkin siitepölyallergian ja hyönteispistoallergian hoidossa. Siedätyshoidossa elimistö totutetaan sietämään vierasta allergeenia. Yleisimpiä menetelmiä ovat pistoshoito ja siedätyshoitotabletit. Siedätyshoidossa saadaan hyvä hoitotulos noin neljä kertaa viidestä.
Täydentäviin hoitomuotoihin kuuluu muun muassa rohdosten ja ravinnelisien käyttöä. Esimerkiksi mustaherukan siemenöljyn käytön raskausaikana on todettu vähentävän pikkulasten atooppisia allergioita ja ihottumia yhdellä kolmasosalla.
Historia
Ihmisillä on ollut allergioita jo kauan, ja allergisia oireita on kuvailtu vanhoissa kirjoituksissa kautta maailman. Allergian olemusta alettiin ymmärtää kuitenkin vasta 1800-luvun puolivälissä, kun englantilainen lääkäri Charles Harrison Blackley tunnisti siitepölyn heinänuhan syyksi vuoden 1859 jälkeen oman kokemuksensa perusteella. Hän ei kuitenkaan löytänyt hoitokeinoa heinänuhaan, ja suurin osa allergioista oli tuolloin yhä tunnistamattomia.
Vuonna 1905 itävaltalainen lastenlääkäri Clemens von Pirquet tunnisti allergian syyksi immuunijärjestelmän toiminnan antigeenejä vastaan. Seuraavana vuonna hän otti käyttöön nimityksen allergia. Sen jälkeen immuunijärjestelmän yliherkkyysreaktio todettiin monen oireen syyksi ja alan tutkimus laajeni nopeasti. Toisen maailmansodan jälkeen myös ruoka-aineallergioiden ymmärrys lisääntyi nopeasti, ja allergioiden lääkehoitoon kehitettiin erilaisia lääkkeitä.
Digitaalinen tietokone
pienoiskuva|Colossus Digitaalinen tietokone on laite, joka kykenee käsittelemään tietoa diskreetteinä arvoina. Digitaalinen tietokone toimii binääriluvuilla (bitteinä) esitetyillä arvoilla ja symboleilla. Digitaalinen tietokone käsittelee muistissa olevaa tietoa sen käskykannan komennoilla.
Ensimmäisenä elektronisena ja digitaalisena tietokoneena pidetään yleisesti brittiläistä Colossusta, mutta Atanasoff-Berry tietokoneesta oli prototyyppejä aiemmin. Vuonna 1951 käyttöön otettua Harwell Dekatron -tietokonetta on sanottu vanhimmaksi toimivaksi digitaaliseksi tietokoneeksi.
Venäjän sisällissota
Venäjän sisällissota käytiin vuosina 1917–1922 Venäjän vallankumousten jälkeen pääasiassa bolševikkien ja heitä vastustaneiden valkoisten välillä, ja se päättyi bolševikkien voittoon. Sota ei päättynyt aselepoon eikä rauhansopimukseen, joten sillä ei ole varsinaista päättymispäivää. Hajanaisia taisteluita käytiin vielä syksyllä 1922 Venäjän kaukoidässä, missä puna-armeija valloitti Vladivostokin 25. lokakuuta 1922.
Sotaan sekaantui joukkoja myös useista ulkovalloista. Niiden kanssa Venäjän sosialistinen federatiivinen neuvostotasavalta ja Neuvostoliitto solmivat rauhansopimuksia ja diplomaattisuhteita eri aikoina. Viimeisiä merkittäviä itsenäisyydentunnustuksia Neuvostoliitto sai vielä 1930-luvulla.
Sodan kuolonuhrien määrä nousi jopa 12 miljoonaan, ja käsittämätön viheliäisyys ja kurjuus levisi maan jokaiseen kolkkaan. Antony Beevorin mukaan valkoisten tappio johtui joustamattomuudesta, sillä nämä vastustivat välttämätöntä maareformia eivätkä hyväksyneet minkäänlaista itsenäisyyttä tsaarin imperiumiin kuuluneille kansoille. Liittouma oli myös hajanainen, sillä se koostui sekä taantumuksellisista monarkisteista että vasemmistopuolueista. Valkoisten tappion suurimpia syitä oli sortuminen julmuuteen, vaikka bolševikit veivätkin heistä myös tässä suhteessa voiton.
Yleistä
Sota taisteltiin ”punaisten” kommunistien ja vallankumouksellisten, ”valkoisten” monarkistien, "vihreiden" nationalistien, konservatiivien ja liberaalien, kommunistista vallankumousta vastustavien, vastavallankumouksellisten, välillä. Taisteluihin osallistui myös ”mustien” anarkistien joukkoja, jotka taistelivat kumpaakin osapuolta vastaan, mutta heidän osuutensa oli vähäinen.
Sodalle oli luonteenomaista ”sisäiset rintamat” eli lähinnä talonpoikien ja maalaisväestön nostamat kapinat, joiden tukahduttamiseen sekä punainen että valkoinen puoli joutuivat sitomaan paljon joukkoja. Punaisten salainen ja poliittinen poliisi Tšeka kohteli hyvin julmasti kapinaan nousseita alueita, ja se oli yksi monista syistä, joiden takia sisällissota sai raa'an luonteen. Samalla tavalla raakuuksiin turvautui valkoisten puoli. Sotahistorioitsija Antony Beevor sanoo teoksessaan Venäjän vallankumous ja sisällissota (WSOY 2022), että sota nosti valtaan psykopaatteja ja sadisteja ja moraali romahti täysin.